Държавен вестник, бр. 95, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  95
(5) Алинея 4 не се прилага за доходите от
ликвидационни дялове в случаите на прехвър-
ляне на имущество при преобразуване по реда
на чл. 265 от Търговския закон, за които данъ-
кът се внася по реда на чл. 67 от едноличния
търговец, придобил дохода.
(6) Данъкът по чл. 46 за доходите по чл. 37,
ал. 1, т. 10—12 и чл. 38, ал. 5 се внася по реда на
чл. 67 от лицето, придобило дохода.
(7) Данъкът по чл. 46 за доходите по чл. 38,
ал. 8 се удържа и внася от застрахователното/
осигурителното дружество в срок до края на
месеца, следващ месеца, през който доходът е
придобит от физическото лице.
(8) Застрахователното/осигурителното
дружество по ал. 7 установява частта на не-
облагаемите доходи по чл. 38, ал. 9 въз осно-
ва на писмена декларация, предоставена от
физическото лице—носител на задължение-
то за данъка.
(9) Когато доходите по чл. 37 и чл. 38, ал. 1
са в полза на лице, което е местно в държава, с
която Република България има сключена спо-
годба за избягване на двойното данъчно обла-
гане, данъкът по чл. 46 се удържа и внася от
предприятието или от самоосигуряващото се
лице—платец на дохода, в тримесечен срок от
началото на месеца, следващ месеца на начис-
ляването на дохода по ал. 1, от вземането на
решение по ал. 2, от начисляването на разходи-
те по ал. 3, съответно от начисляването на лик-
видационния дял по ал. 4.
(10) Данъкът, който платецът на дохода е
задължен да удържа по чл. 42, 43 и чл. 49, ал. 2
и 5, се внася до 10-о число на месеца, следващ
месеца, през който данъкът е удържан.
(11) Данъкът по чл. 42, ал. 5 се внася до края
на месеца, следващ месеца, през който са на-
правени частичните плащания.
Място за внасяне на данъци, удържани
от платеца на дохода
Чл. 66. Данъкът по чл. 65 се внася в репуб-
ликанския бюджет по сметка на териториална-
та дирекция на Националната агенция за при-
ходите по мястото на регистрация на платеца
на дохода.
Раздел II
Срокове и място за внасяне на данъци от
лицето, придобило дохода
Срокове за внасяне на данъци от лицето,
придобило дохода
Чл. 67. (1) Когато платецът на дохода не е
задължен да удържа и внася данъка, данъкът
по чл. 43, 44 и 46 се внася от лицето, придобило
дохода, до 15-о число на месеца, следващ три-
месечието на придобиване на дохода.
(2) Не се внася авансов данък по чл. 43, ал. 2,
т. 2 и чл. 44 за доходи, придобити през четвър-
тото тримесечие на данъчната година.
(3) Данъкът по чл. 46, определен към мо-
мента на замяната по чл. 38, ал. 5, се внася от
лицето, придобило дохода, до 15-о число на
месеца, следващ тримесечието, през което е
извършена последваща продажба или замяна
на акциите и дяловете в приемащото/новоучре-
деното дружество, включително при последва-
ща замяна на акциите или дяловете във връзка
с преобразуване на търговски дружества.
(4) Дължимият данък по чл. 48 се внася до
30 април на годината, следваща годината на при-
добиване на дохода.
Място за внасяне на данъци от лицето,
придобило дохода
Чл. 68. (1) Данъкът по чл. 43, 44, 46 и 48 се
внася в републиканския бюджет по сметка на
териториалната дирекция на Националната
агенция за приходите по постоянния адрес на
местното физическо лице, включително на ед-
ноличния търговец.
(2) Данъкът по ал. 1 на чуждестранно лице,
получило доходи чрез пълномощник с постоя-
нен адрес в страната, се внася в републикан-
ския бюджет по сметка на териториалната ди-
рекция на Националната агенция за приходите
по постоянния адрес на пълномощника.
(3) Когато не може да се установи мястото
за внасяне на данъка по реда на ал. 1 и 2, данъ-
кът се внася в републиканския бюджет по смет-
ка на Териториалната дирекция на Национал-
ната агенция за приходите—София-град.
Раздел III
Срокове и място за внасяне на окончателния
годишен (патентен) данък
Срокове за внасяне на окончателния годишен
(патентен) данък
Чл. 69. (1) Окончателният годишен (патен-
тен) данък по глава седма се внася на четири
равни вноски, както следва:
1. за първото тримесечие—до 31 януари;
2. за второто тримесечие—до 30 април;
3. за третото тримесечие—до 31 юли;
4. за четвъртото тримесечие—до 31 октомври.
(2) Когато възникне задължение за внасяне
на окончателен годишен (патентен) данък през
данъчната година, дължимата част от данъка
за текущото тримесечие се внася в 7-дневен
срок от датата на подаване на декларацията по
чл. 59, а когато декларация не е подадена—в
7-дневен срок от изтичане на срока за подава-
не на декларацията.
Място за внасяне на окончателния годишен
(патентен) данък
Чл. 70. Окончателният годишен (патентен)
данък се внася в републиканския бюджет по
сметка на териториалната дирекция на Нацио-
налната агенция за приходите по постоянния
адрес на местното физическо лице, включител-
но на едноличния търговец.